
Exilio galego 


Xurxo Martínez Crespo 
Lois Pérez Leira 


Quero agradecer en nome da Confederación Intersindical 
Galega esta invitación para participar como ponente deste congreso 
xunto ao meu compañeiro Xurxo Martínez Crespo que redactou 
parte desta ponéncia. 

Que estas palabras servan para homenaxear ás miles de vítimas 
do xenocidio cometido contra o noso povo e os seus traballadores. 
Aos asasinados, aos presos, aos exiliados, aos familiares que tiveron 
que padecer todo tipo de persecución política ou moral. 

Como familiar directo de represaliados, quero aproveitar tamén 
estas palabras para renderlle a miña emotiva homenaxe aos meus 
avos maternos Agustín Leira Fernández, preso no cárcere de 
Pontevedra durante tres anos e a Flora De Dios presa durante catro 
anos no cárcere de Saturrán en Euscadi. O seu delicto, coma nos 
dixo nos seus poemas Marcos Ana foi tremendo "quisieron encher 
de estrelas o corazón do Home." Para todos eles as miñas palabras 
de recoñecimento e lembranza constante. 

Afirma Eduardo Galeano: "Non hai história muda. Por moito 
que a queimen, por moito que a rornpan, por moito que a mintan, a 
história humana négase a calar a boca. O tempo que foi sigue a 
latexar, vivo, dentro do tempo que é, inda que o tempo que é non o 
queira ou non o saiba. O dereito a recordar non figura entre os 
dereitos humanos consagrados polas Nacións Unidas, pero é máis 
importánte que nunca reivindicalo e poñelo en práctica: non para 
repetir o pasado, senón para evitar que se repita; non para que os 
vivos sexamos ventrilocuos dos mortos, senón para que sexamos 
capaces de falar con voces non condeadas ao eco perpétuo da estú- 
pidez e a desgraza" 1 . 

Falemos de exilio 

Na história de Galiza o exilio é unha categoria histórica. Non 
só no século XX, senón noutros anteriores. Os vaivéns políticos 
fixeron que moitos galegos e galegas sairan do país por un período 
máis ou menos longo, debido ás súas ideas. 

Militares, intelectuais, relixiosos, políticos, smdicalistas, líderes 
obreiros, mestres, etc. Experimentaran o exilio xa antes da subleva- 
ción contra a democrácia en 1936. 

Cando falamos de exilio, nesta ponéncia, falamos do exilio 
exterior, é dicir, a saída forzosa do país por razóns distintas, na súa 
meirande parte políticas. Mais non debemos esquecer, que tamén 
se produxo un exilio interior, moito máis difícil de cuantificar e 
cualificar, froito da autorepresión e da autocensura que moitos 
galegos e galegas demócratas tiveron que aturar na longa noite de 
pedra que representou a ditadura franquista. 

Galiza, con loita e moito sangue foi das primeiras en caer ante 
a gadoupa feixista. As vagas do exilio republicano galego foron: os 
primeiros refuxiados do 1936 que fuxiron através da fronteira de 
Portugal ou do mar cara o lado republicano, e o exilio que na 
década do 40 foi fuxindo amodo através de Portugal ou da Franza 
cara América. 

O exilio 

Co alzamento militar do 18 de xullo de 1936 comeza para o 
povo galego, a represión salvaxe e inhumana, o terror organizado e 
o exilio forzado. Comeza daquela o que chamamos o exilio galego 
de 1936. Dias antes de aquela macabra data, Galiza presentaba ante 
o presidente do parlamento español e seu estatuto de Autonomia, 
que poucos meses antes fora aprobado pola imensa maioria da súa 
povoación, 99 % dos votos, en forma de plebiscito. 

A prensa madrileña reseñaba aquel acontencemento tan 
importante para Galiza e que seria, seguramente, un dos tantos 
detonantes da guerra civil: 

...Fue recibida en el día de ayer en audiencia por S.E. el señor Presidente 
de la República la comisión de Galicia que vino a Madrid a entregar el 
Estatuto Gallego al Presidente de las Cortes. La componían un grupo de 
Diputados del Frente Popular, los Presidente de las cuatro Diputaciones 
gallegas, el Comité Central de Autonomía de Galicia representado por su 
Presidente el señor Tafall; el secretario Señor Rajoy; el Señor Mariño y el 
Alcalde de Compostela, Don Ángel Casal y otros alcaldes de ciudades y 
villas de Galicia y de numerosos concejos rurales... 

(El Debate de Madrid 18 de xullo de 1936). 

Aquela viaxe da comitiva da Comisión do Estatuto de Autono- 
mia, salvaríalle a vida a varios dos nosos máis destacados políticos 
galegos entre eles, aos deputados Alfonso Castelao, Ramón Suárez 
Picallo e ao secretário de actas do Estatuto o escritor Arturo Cuadrado. 

Outros ao regresar aos seus povos serán detidos e fusilados. Ese é o 
caso do alcalde de Santiago Ángel Casal. 

"Eran dias carregados de presáxios sombrios. No serán do 16, 
Castelao, vai despedir aos membros da comisión e baixou á esta- 
ción do Norte. Non se limitou a desexarlles boa viaxe. Insistiu, e 
moito con Casal, para que agardaran en Madrid, a que a situación 
se despexara. Non conseguiu creto para as suas palabras, para as 
súas agoireiras, videnciais palabras. No mesmo comboio, os depu- 
tados Alonso Rios e Villaverde, volvian, tamén, á Terra. 

Nos dous subseguintes dias -xa da máis punxente arelanza- 
outros comisionados e algúns parlamentarios galegos tomaron o 
mesmo camiño. O 18 serían López Bouza, presidente da deputa- 
ción de A Coruña, e seis acompañantes da mesma Corporación. O 
19 o deputado Xosé Miñones Bemárdez. E non foi con el, como tiña 
predisposto, Emilio González López, por ter desistido no derra- 
deiro intre. 

Os que deixaran Madrid e os que ficaban, vironse de súpeto 
mergullados en mundos enimigos. Da noite para a mañá. Como 
Larra predixera, meia España ditara a morte á outra meia. Dos que 
marcharonn de Madrid ningún salvou a vida. Aquel abraiante 
rosário de fusilamentos, co de Alexandre Bóveda por diante, logo 
chegaron ao coñecemento da zona leal." Valentín Paz Andrade. 

En Madrid e noutros lugares da república estaban radicados 
temporalmente deputados, funcionarios, políticos, militares e inte- 
lectuais que por razóns laborais ou intereses persoais querian seguir 
de perto o que acontecia con aquela ilusionante experiéncia política. 

Foi asi como quedaran fóra de Galiza os governadores civís 
nomeados por Casares Quiroga: Manuel María González (Toledo), 
César Alvajar (Soria) y German Vidal. Tamén temos que nomear a 
militares que cumprian misións fóra de Galiza, a funcionarios da 
administración, artistas, xornalistas ou simplesmentes emigrantes 
que residian na zona leal e se sumaron en apoio da República. 

Ante a guerra civil abertamente declarada, os partidos galegos 
integrantes da Frente Popular tentan reagrupar as suas forzas 
partidarias e incluso formas unitarias de acción. É así coma o 
Partido Galeguista através de Castelao e Ramón Suárez Picallo (os 
únicos deputados galeguistas que quedaran na zona republicana) 
reorganizarán o partido e participarán das distmtas Cortes convo- 
cadas durante a contenda civil. Coa viaxe de Castelao á URSS e 
posteriormente México, co fin de realizar campañas de solidarie- 
dade coa causa republicana, Ramón Suárez Picallo pasará a ser o 
secretário xeral do Partido Galeguista, Ramón Valenzuela secre- 
tário de Organización, Delgado Orriarán secretário de propaganda, 
Valín o administrativo e López Durá secretário político. Como 

vocais estaban Amparo Albajar, responsabilizándose da secretária 
da muller, e Elixio Rodríguez. 

E1 Partido Comunista cunha estrutura máis sólida e discipli- 
nada terá unha política máis activa tanto cara a Galiza, coma para 
organizar aos galegos que residian en Madrid. Seguramente a 
fundación das Milicias Galegas fora a primeira experiéncia unitária 
do exilio galego. Inda que inspiradas por Castelao e Picallo, serian 
os comunistas, comandados por Lister e Santiago Álvarez, quenes 
darian verdadeira organización a estas heroicas milicias. 

Luis Soto no se libro de lembranzas fai referéncia á fundación 
destas milicias: 

É preciso recoñocer que na constitución deste batallón galego intervi- 
nieron positivamente Castelao e Suárez Picallo. Lister e Santiago Álvarez 
foron os principais contrutores deste batallon... 

Tamén o Partido Socialista Obrero Español de Galiza reorgani- 
zará aos seus máis destacados dirixentes e intentará manter un 
labor partidario na zona republicana. 

Os comunistas e os galeguistas durante toda a guerra e poste- 
riormente serán os máis activos xeradores de iniciativas imitárias 
antifascistas. E importante sinalar a creación en Valencia do 
primeiro instrumento político unitário dos galegos exiliados, 
chamouse Solidariedade Galega Antifascista, a mesma estaba impul- 
sada polo Partido Galeguista, Partido Comunista, Izquierda 
Republicana e Partido Socialista. Luis Soto escreberá sobre esta 
organización: " Solidariedade Galega Antifascista se trasladou co 
governo a Barcelona e seguiu traballando con coraxe en todas as 
frontes e na retagarda e mesmo na clandestinidade do país. Nas 
Américas adquiriu entón un relevo de valores democráticos e 
culturais grandes e de magnificienza esplendorosa, especialmente 
en Bos Aires e Nova Iorque..." 

Prensa do exilio galego 

Durante todo a guerra civil os grupos políticos galegos inten- 
taron editar xomais co obxectivo de alentar ás forzas republicanas e 
asemade denunciar o xenocidio que se estaba cometendo en 
Galiza. Así nacen os seguientes xomáis: 

► El Miliciano Gallego. Sae o primeiro número en agosto de 1936. 

Órgano do Cuarto Batallón da Primeira Brigada Mixta de Lister. 

O xornal estaba supervisado por Santiago Álvarez e nel escri- 

biron. Enrique Lister, Rafael Dieste, Puente, Herrera Petere. 

> Nova Galiza : Boletín Quincenal dos Escritores Galegos 
Antifeixistas. Sae o primeiro número o 5 de abril de 1937. Este 
boletín nace baixoo a dirección política de Castelao e Suárez 
Picallo. Escriben no mesmo Rafael Dieste, Arturo Cuadrado e 
con debuxos de Arturo Souto. 

> Nueva Galicia : Portavoz dos Antifascistas Galegos: sae o seu 
primeiro número o 17 de maio de 1937 até setembro de 1938. 
Estaba dirixido por Gómez Gayoso inda que era un xornal 
aberto a todos os antifeixistas estaba dirixido polo Partido 
Comunista. Entre os colaboradores máis destacados podemos 
nomear a Castelao, Souto, Briones. 

> Galicia Libre: Órgano da Agrupación de Gallegos Libertarios. 
O primeiro exemplar saiu o 20 de setembro de 1937 en Madrid. 
Entre os colaboradores está Castelao. Posteriormente se editou 
en Valencia a partir do 20 de setembro de 1939. 

Co fin da guerra civil outros xornais e revistas se converten en 
voceiros dos galegos exiliados: 

> Galicia, Segunda época (1940) órgano da Federación de 
Sociedades Galegas Agrarias e Culturais. Escriben: Eduardo 
Blanco Amor, Arturo Cuadrado, Rey Baltar, Antonio Baltar etc. 

> Abrente. Revista galega editada en Bos Aires en 1940 pola 
Casa de Galicia. Escriben: Castelao, Blanco Amor, Elpidio 
Villaverde, Buxán, Comello, etc. 

> Boletín Galego de Información. Editado en México por Luis 
Soto en Xullo de 1941. Boletín unitario de clara tendencia 
comunista. 

> Galicia. Órgano da Alianza Nazonal Galega. Editado en 
México dende 1944 até 1947. Editor: Ramón Troncoso 
Fernández. Colaborarán: Luis Soto, Arturo Soto etc. 

> Galicia Emigrante. (1954 - 1959) Editado en Bos Aires baixo a 
dirección de Luis Seoane. Colaboraron: Arturo Cuadrado, 
Alberto Vilanova, Núñez Búa, Valenzuela, Novoa, Laxeiro 
Femández del Riego etc. 

> Galiza : Editado en Montevideu polo Bloque Nacionalista 
Republicano Galego. Dirixido por Isidoro C. Rivo. 

> Loita. Editado en México ( 1943 - 1947) Foi continuador do 
Boletín galego de Información. 

> Loita voceiro do Movemento Galego de Liberdade Nacional. 
O primeiro numero sae en marzo de 1959 

> A Nosa Terra: Editado en Bos Aires convertese en voceiro das 
Irmandades Galegas de Bos Aires. Entre os colaboradores 
contase con Moisés Da Presa, Rey Baltar, Castelao, Alonso 

Rios, Picallo, Antonio Baltar, Gumersindo Sanchez Guisande 
etc. 

► El Republicano Gallego. Editado en Bos Aires en 1948 por 
García Gerpe, integrante de Izquierda Republicana. 

► Saudade, Verba galega das Americas. Editado en México en 
xullo de 1942. Voceiro das Irmandades Galeguistas baixo a 
dirección de Xosé Caridad Mateo. Colaboraban: Delgado 
Gurriarán, Marcial Fernández, Carlos Velo Cabanillas (fillo) 
etc. 

► Unidad Gallega. Órgano de Casa de Galicia de Nova Iorque. 
Director Víctor Femández. Colaboraban Castelao, Guerra da 
Cal, Martínez López etc 

► Vieiros. Voceiro do Padroado da Cultura Galega de México. 
Editada en 1959 baixo a dirección de Luis Soto, Delgado 
Gurriarán e Carlos Velo. 

► Nova Galicia. Revista de cultura y polítíca. Editada en Franza 
a partír do 1 de outubro de 1966. Estaba dirixida por Santíago 
Alvarez. Orientación comunista. 

► Terra e tempo. Editada en México en 1965. Foi impulsada por 
Luis Soto e Carlos velo. 

► Boletín do Consello de Galiza. 

Galeuzca no exilio 

Unha das primeiras iniciativas polítícas dos exiliados galegos 
foi a recreación conxunta de Galeuzca. Iniciatíva semellante á que 
se forxara durante a segunda república entre os nacionalistas 
bascos, cataláns e galegos. 

O 17 de outubro de 1944 publicouse en París un manifesto 
dando conta da reaparición de Galeuzca no exilio. O histórico 
documento ía asinado por José Agirre, presidente do Governo 
de Euzkadi. Carlos Pi Sunyer, Presidente do Consell Nacional 
de Catalunya. Alfonso Daniel Castelao, Presidente do Consello 
de Galiza. A declaración de constitución dicía entre outras 
cousas: 

...Catalunya, Euzkadi e Galiza (Galeuzca), povos vencellados polo 
afecto e o interese comun, conviñeron unfirme pacto de unión, segundo o 
seu espíritu respectivo, con solidariedade de propósitos e defins comúns de 
democrácia e liberdade nacional. Estas finalidades serán cumpridas 
mediante a máis eficaz organización interior e exterior, dos medios que 
desenvolvan coordinadamente cantos medios dispoñan os seus govemos, 
organizacións e povos. 

Restaurada normalmente a República e aberto o periódo constituínte, 
os tres povos reclamarán...respeto á súa decisión democrática e libre, que 

Galeuzca, recollendo a vontade maioritaria, desexa que se oriente cara á 
confederación republicana democrática española ou Ibérica no seu caso. 

Apesares de que o documento de constitución deuse a coñecer 
en París, será Bos Aires o centro de actividades de Galeuzca. A 
partires do acordo de constitución comenzaráse a organizar dele- 
gacións en distintos pontos do exilio, incluso realizouse unha 
xuntanza clandestina en Cataluña o 25 de outubro de 1945. 

O entusiasmo creado pola constitución de Galeuzca e a poten- 
cialidade que amosaba a unión de Cataláns, Bascos e Galegos, foi 
creando a necesidade de ir pensando en ter un órgano xomalístico 
desta organización unitaria. É así como nace a revista "Galeuzca: 
en agosto de 1945, editándose 12 números ata xullo de 1946. 

Galeuzca na Venezuela 

Galegos, cataláns e bascos tentaron na Venezuela de repetir o 
que se fixera unha vez na península e máis tarde na Argentina e 
neutros lugares de Améica a partir da experiencia arxentina. 
Cunha nutrida representación do exilio nacionalista basco e catalán 
aparecen os primeiros intentos de asentar definitivamente 
Galeusca coas sinaturas dos galegos Xosé Velo e Xosé Sesto. 

A realidades foi que loitas intestinas entre os mesmos bascos 
deu término a este primeiro intento. O segundo partiu dos mesmos 
cataláns. A esta xuntanza para refundar Galeuzca en Venezuela 
foron os bascos a título persoal e non no nome do Partido 
Nacionalista Basco. Outro elemento distorsionador dentro da 
alianza foi a cegada dunha nova e recente corrente migratória 
galega, é decir, ausente de exiliados políticos, totalmente dspoliti- 
zada e sen ningún interés na participación que quedou reducida, 
no caso galego, a un grupo moi pequeño, e pouco representativo da 
colectividade. 

Os galegos da man de Pepe Velo e mentres estivo na Venezuela 
no Lar Gallego mantiveron haches a chama de Galeusca co gallo 
das homenaxes que anualmente celebaraba o Lar dedicados á 
figura de Castelao. 

A primeira homenaxe, 1951, tivo coma anfitrión a Xosé Velo 
que falara de Castelao e a tráxica morte do seu fillo. Nesta home- 
naxe participaran Pi i Sunyer, o irmán de Ortega y Gasset e polo 
colectivo basco José María Etxezarreta. 

Repetiríanse estas homenaxes con Marc Aureli Vila (quen 
tratara con Castelao), Lucio Arretxabaleta, Campillo da republi- 
cana Casa de España, até chegar á década dos 60 coa invasión da 
corrente migratória da que falaramos antes de xente despoliti- 

zada e apolítica, exiliados económicos. O descoñecemento da 
figura de Castelao trouxo homenaxes que ás veces, por non 
empregar a palabra sempre, eran un acto folclórico baleiro. O 
lugar dos cataláns, bascos, e republicanos foi ocupado por cana- 
rios e asturianos, colectividades estas ausentes e carentes do 
coñecemento histórico da figura de Castelao. Galeusca que 
nacera e medrara ao abeiro da figura de Castelao, esmoreceu 
engorde. 

Exilio Galego en Chile 

Galeuzca en Chile 

A finais de 1944, Rodolfo Prada, colaborador directo, de 
Castelao, realizou unha xira por Latinoamérica, co obxectivo de 
organizar as Irmandades Galegas e os Grupos Galeuzca. A súa 
primeira escala foi Santiago de Chile, onde lle esperaba Ramón 
Suárez Picallo. Pola noite, Prada foi homenaxeado no Centro 
Catalán, onde compartiu mesa, con Pedro de Arretxabala delegado 
do governo Basco, Antón Blavia representante Catalán e Picallo. 
Durante a cea, acordaron constituir oficialmente Galeuzca en Chile, 
despois de terse fundado recentemente en Bos Aires. Picallo no 
transcurso do xantar fará uso da palabra, garantíndolle a Prada, 
que ao volver este de México, estaria constituida Galeuzca en 
Chile. E así foi que, o ímpetu de Picallo, puxera en movimento, 
tódas as forzas de bascos, cataláns e galegos, realizando un sen fin 
de actividades conxuntas. 

Ao chegar Prada a Bos Aires, declara ao xornal "A Nosa 
Terra": 

A coleitividade galega achábase desourentada políticamente e coa 
concenza patriotica esmorecida. E Suárez Picallo con artigos nos xornaes 
chilenos e coa verba elocuente, fixo o milagre de alcender o sentimento 
galeguista que se manifestou rexamente no banquete de mais de trescentos 
comensaes , co cal, a coleitividade galega de santiago celebrou o derradeiro 
Día de Galiza no aristocratico Hotel Crillón d-aquela Capital. 

Naquel ano, a sección de Galeuzca en Chile, organizou unha 
homenaxe a Luis Companys, ao cumprirse o carto cabodano do 
seu fusilamento. Ramón, foi un dos oradores dese acto, de forte 
contido antifranquista. O correspondente de " A Nosa Terra" en 
Chile, o resumirá nos seguintes termos: 

O deputado galeguista, Dr. Ramón Suárez Picallo,fixo o eloxio do 
grande Martir de Cataluña e puntualizou o siñificado de Galeuzca co seu 

progmma de dármonia e de unión hispánica baseada na realidade penin- 
sular. 

Fixo resaltar Suárez Picallo o valor histórico do intre que estamos 
vivendo, que é punto de partida de camiños novos para a vida dos povos. E 
como Galeuzca, ideal de superación e programa de realidade, chega xusta- 
mente, cando as nazóns hespañolas conquiren a sua autodeterminación, 
pra recoller as arelas comuns e integrar a todos-los povos da Peninsula 
nun Estado plurinazonal. 

Pode decirse que, a grande figura catalana de Companys irradiaba 
dende aquela beira dos Andes unha luz crara chamada afacilitar a 
comprensión entros povos; e ao craror d-esa luz, resaltaba Galeuzca como 
encarnación do mais outo ideal hispánico fitando desinios de concordia e de 
superación tanto na área da Peninsula como nas suas proiecións univer- 
saes. 


Ramón convertérase nunha das figuras mais destacadas do 
exilio en Chile. A sua condición de deputado republicano, a sua 
fogosa oratoria e a sua intelixente pluma periodística convertiriano 
nunha persoalidade, que trascendía os marcos da própria colectivi- 
dade española. 

A prensa da época faise eco da homenaxe que Galeuzca 
rendelle ó próprio Picallo. O 31 de novembro de 1944, o xornal "La 
Nación" de Santiago de Chile, sinalou nunha das suas novas que o 
deputado galego Ramón Suárez Picallo, foi homenaxeado en 
Santiago de Chile, co gallo de ter cumprido 50 anos. Durante a 
homenaxe fixeron uso da palabra Pedro de Aretxabala presidente 
honorario do movimento Galeuzca, facéndolle entrega da bandeira 
basca e resaltando o labor de Picallo en defensa dos dereitos das 
nacionalidades históricas. Posteriormente falou Xosé Salomó presi- 
dente do Centro Catalán dicindo que Picallo era un paladín de 
Galeuzca. Finalmente o noso biografiado agradeceu dicindo: 

Galeuzca non é separatista, pois pretende que se organice unha confe- 
deración de povos, na cal todos sexan iguais e teñan os mesmos dereitos. 
Galeuzca non busca un alonxamento das nacionalidades históricas, sino 
todo o contrario... 

Creación do Consello de Galiza 

O 15 de novembro de 1944, fúndase en Montevideu, o 
Consello de Galiza, coa sinatura de Alfonso Rodríguez Castelao, 
Elpidio Villaverde, Antón Alonso Ríos e Ramón Suárez Picallo. Os 
catro asinantes eran os únicos deputados galegos refuxiados en 
América. Os cales acordaron: 

Xuntarse nun so corpo de dirección política para gardar, manter e 
defender a derradeira vontade política de Galiza, mentres dure esta etapa 
de avasallamento na que o povo vese privado de toda expresión democrá- 
tica. Ditos mandatarios afirman que a vontade política de Galiza arranca 
legalmente do Estatuto plebiscitado en 1936. 

Os mencionados mandatarios defenderán, por conseguinte, o dereito 
de autodeterminación para o povo que representan; pero consideranse 
autorizados a restrinxir este dereito ó que sexa racionalmente xusto e 
posibel, descartando o separatismo e avogando por unha unión accionada 
de tódos os povos diferentes de España, ou mellor, da Península, dentro 
dun Estado plurinacional republicano, con garantías de liberdade para os 
homes e os povos. Tendo en conta que a vontade dos electores galegos repre- 
sentan unha ínfima minoría de votos no corpo político de toda España e 
que, polo tanto, a vontade do povo galego sería indefectibelmente vencida 
polo peso numérico dos votos non galegos, resulta natural que os represen- 
tantes de Galiza busquen o equilibrio democrático de España a base dunha 
nova estructura do Estado Español, na que os povos sexan os verdadeiros 
suxeitos do dereito político. Para estefin, a unidade de dirección política de 
Galiza no exilio, emprenderá unha campaña, xunto co Governo de 
Euzkadi e o consello Nacional de Catalunya, para pesar, por convenci- 
mento, na conciencia liberal e democrática dos demais españois... 

A creación do Consello de Galiza xerou un importante debate 
entre o galeguismo do exterior cos sectores galeguistas do interior, 
liderados por Ramón Piñeiro. 

Coa caída de Galiza en mans das forzas franquistas e a posterior 
derrota das forzas republicanas, os galeguistas que aínda permane- 
cían no país intentan unha reagrupación de forzas. Moitas son as dif i- 
cultades para reorganizar o partido, a maioría dos cadros principais 
ou foron fusilados ou marcharon cara o exilio. En Galiza quedaban 
persoas illadas que polas súas posicións moderadas non foron perse- 
guidas. Mentres que algúns militantes desde posicións de esquerda 
loitaron xunto ós comunistas na resistencia armada. Co pasar dos 
anos a reagrupación galeguista vaise a re aliz ar a través dim gmpo de 
intelectuais que admiten a imposibilidade de enfrontarse aberta- 
mente contra o réximen imperante. Comeza a xestarse entre eles unha 
concepción culturalista, desbotando os métodos e xeitos políticos do 
galeguismo político encabezado por Castelao e o Consello de Galiza. 

O debate cos seguidores de Ramón Piñeiro levan a Ramón 
Suárez Picallo a redactar un borrador sobre a significación histórica 
da creación do Consello de Galiza: 

Ó finar a guerra civil, en 1939, milleiros de galegos, que loitaran nela 
defendendo a República, na concencia de que República e autonomia pra 

Galiza, eran cousas consustanciadas e inseparabeis, tiveron que saír 
mundo adiante polos camiños do desterro, especialmente rumbo ás 
Américas. Entre istes emigrantes galegos forzados, habia moitos que osten - 
taban en Galiza cargos politicos de representación popular, deputados a 
Cortes, deputados provinciales, alcaldes, concellales, ex ministros, ademáis 
de dirixentes politicos e sindicais, profesores e intelectuais de moita valía, 
que se sumaron e se confundiron coas vellas institucións representativas 
das poderosas coleitividades galegas residentes, a maioria das cales, espe- 
cialmente as da Arxentina e do Uruguai eran dende sempre de siño auto- 
nomista, republicán e democrático. 

E namentres que vascos e cataláns en situación igual por ter apro- 
bados e promulgados os seus estatutos autonómicos dentro da continui- 
dade institucional, constitucional e xurídica da República, sostiñan, e 
sosteñen na emigración, os seus orgaismos representativos disa continui- 
dade, os galegos carecíamos dunha entidade similar por non terse promul- 
gado o seu Estatuto respeitivo. 

En efeito, o Estatuto Galego, plebiscitado o 28 de xunio de 1936, fora 
entregado con todas as formalidades xa cubertos os tramites marcados na 
Constitución da República, na Presidencia do Parlamento, pra ser some- 
tido á súa aprobación, unhas horas antes de estalara moura traición. Xa en 
plena guerra civil, o Estatuto tivo leitura oficial na sesion das Cortes, cele- 
brada en Monserrat enfebreiro de 1938; e en 1944, nas Cortes celebradas 
en Ciudad de México, tivo penultimo trámite parlamentario, ó ser 
nomeada ali a Comisión encargada de ditaminalo e propoñer a sua aproba- 
ción. 

Galicia non tiña, pois, un "Estatus" perfeito con referencia a súa 
autonomía, pero tiña unhaforte espeitativa de telo, á vista dos trámites 
constitucionais xa corridos polo seu Estatuto, que lle permitía crear un 
organismo representativo, ainda que somentes fose simbólico d-aquela 
espeitativa de direito. Ise orgaismo é o Consello de Galiza. 

Oríxe: Castelao, cuia vida, obra esprito e corazón, foron íntegras pra 
Galiza, matinou constantemente na creación do devandito orgaismo. El 
atopouse na emigración especialmente en Bos Aires coa "outra" Galiza, 
coa Galiza Ultramariña: unha Galicia viva e palpitante de esprito de gale- 
guidade, defervor republicán e democrático de anceios de libertade pra 
Patria, que via no noso lider, non somentes ó grorioso artista, senón que 
tamén o guieiro ideal, o conductor dun povo. 

Ista Galiza que se volcara integra enfavor da proclamación da 
República Federal, que apoiara politica, espritual i-economicamente, as 
campañas a prol do Estatuto autonómico, e que, durante a guerra civil,foi 
aforza maior e mais vital da axuda os combatentes da legalidade republi- 
cana na que vían a posibilidade da autodeterminación politica da Galiza, 
non se resiñaba a acatar pasivamente os resultados inxustos da guerra 
civil. E pasados os primeiros intres de angustiado estupor quixo seguir 

loitando dende a emigración polos vellos e ben amados propósitos e ideais 
de líberdade e democracia pra Patria galega. Mais, pra c¡ue a loitafose 
eficaz, necesitábase unha entidade que a orientase por riba da discrepancias 
de matiz politico, filosófico e ideolóxico -absolutamente naturais e lícitas 
en todo organísmo democrático- eisistentes no seo das nosas entidades 
coleitivas. Unha entidade que, en certo grado representase dalgún xeito, a 
vontade libremente eispresada do povogalego; unha entidade quefose acei- 
tada, recoñecida e respetada por todos, como representación da Galiza 
democrática e autonomista que se manifestara nas eleicións defebreiro de 
1936, e no Plebiscito de xunio do mesmo ano. 

Castelao antes de darlleforma a ista entidade, consultou a varios 
xuristas galegos, entre eles a profesores de dereito da Universisade 
Compostelana. Celebrou reunións privadas de consultas, tamén cos princi- 
pales dirixentes das coleitividades galegas da Arxentina e do Uruguai, e, 
por correspondencia, ós das outras coleitividades de toda América. 
Consultou eisimesmo, persoalmente e por correspondencia, ás autoridades 
dos governos vasco e catalán no eisilio osfeitos do posíbel recoñecemento 
do orgaismo galego. 

As respostas foron todas favorabeis e, a vista delas, Castelao deulle 
vida eforma ó Consello de Galiza en aito publico memorábel, na cibdade de 
Montevideu -circunstacias politicas de aquel intrefixeron imposibel que 
fose en Bos Aires- lendo ante varios milleiros de galegos, das duas ribeiras 
do Plata á sua aita de fundacional. 

Composición: Xafica dito que o orgaismo, aparte do seu caraiter simbó- 
lico e patriotico tiña que ter certaforza representativa da vontade do povo 
galego, libremente eispresada. E ista representatividade dase cabalmente nos 
deputados galegos elexidos nas memorables eleicións defebreiro de 1936, a 
derradeira ves que Galiza puido elexir libremente representantes seus. 

Por eso o Consello está integrado por ises deputados, perteñecentes a 
distintos seitores politicos aituantes en Galiza. Castelaofoi o seu primeiro 
e único presidente. cando el morreu o Consello deixou de cubrir o cargo pra 
que el seguise presidindo dende a inmortalidade donde mora. 

A parte executiva da presidencia desempeña Antón Alonso Rios, 
deputado agrario por Pontevedra, no seu caracter de Segredario Xeral. 

Polo demais ista composición do Consello a base dos deputados 
concorda co artículado da Constitución (arts. 11 a 16) referente ás autono- 
mías, e coa parte " transitoria " do estatuto Galego plebiscitado, que lles 
confire ós diputados as Cortes afacultade de Constituirse en Governo 
provisional até a implantación do Estatuto e de todos os seus órganos de 
poder. 

O Consello aitua asesorado por varias Comisións de Facenda, de 
Asuntos Politicos, de Asuntos Culturales etc. Os membros destas 
Comisións perteñecen ás principais institucións da colectividade galega de 
Bos Aires e do Uruguai, que o apoian e recoñecen. 

Significación: O Consello de Galiza non é un governo en eisilio: É 
unha institución simbólica, gardadera da voluntade republicán, democrá- 
tica e autonomista do povo galego. Non interveñen en polémicas de 
ningunha natureza no seo das coleitividades. Aitua en defensa do mante- 
ñemento d-aquela vontade, esclarecedora e mantendo o seu siñificado. 
estimula, axuda o apoia, na medida das súasforzas, toda laboura tendente 
a que Galiza, recupere o antes posibel, os seus dereitos democraticos de 
autodeterminación politica e nacional, tanto na emigración coma no inte- 
rior. Con elo vai implicito que apoia canto sefaga pra poñerfin ó reximen 
iñominioso que a ten sobmetida, opresa i-esplotada. Do mesmo xeito esti- 
mulada toda laboura cultural e artistica, de dentro e defóra de Galizaa, 
que tenda a arrequentar os bens do esprito galego, e a xerarquizar a sua 
personalidade diferenciada, nacional e culturalmente. 

A vida do Consello de Galiza está autolimitada polos seus propios 
fundadores. Deixara de eisistir no intre mesmo, (nin un minuto antes, nin 
un minuto despois en que Galiza recupere o dereito de elexir, libremente, 
representantes propios que aituen en todos os ordens. 

Informe manuscrito de Ramón Suárez Picallo (Arquivo da 
Real Academia Galega). 

Viaxe a México (Xuntanza das Cortes no exilio) 

O 1 de outubro de 1945, parte a delegación do Consello de 
Galiza, dende Bos Aires, rumbo a México, para participar da 
convocatoria, da reunión das Cortes no exilio. Do aeroporto de 
Morón, parten Castelao e Villaverde, realizando distintas escalas 
técnicas e políticas, en Montevideu e Río de Janeiro. Mentres tanto 
Antón Alonso Ríos, sae para a provincia de Mendoza, pasando 
posteriormente a Santiago de Chile, onde se sumara Picallo á dele- 
gación. Xuntos, aos dous deputados galeguistas, viaxaran o depu- 
tado catalán Pelayo Sala e o deputado basco Lasarte. 

O presidente do Govemo Español no exilio, José Giral, dirá o 
7 de novembro ante as Cortes: Por último Galiza deixou expresada a 
súa vontade de autonomía no texto do Estatuto plebiscitado e aprobado 
polo povo galego, que no seu día tomou estado parlamentario e quedou 
pendente do exame e aprobación das Cortes. Dous días despois a 
minoría galega integrada por tódolos parlamentarios, propuso a 
formación da Comisión do Estatuto Galego que quedou consti- 
tuida despois dun longo debate. No transcurso das seccións 
Picallo terá unha intervención decisiva, logrando rebatir os argu- 
mentos centralistas dos seguidores de Prieto, que se negaban a 
constituir a comisión parlamentaria do Estatuto de Autonomía 
Galego. 

Intervención de Picallo relatada por "A Nosa Terra": 

O deputado galego Ramón Suárez Picallo ocupa a tribuna dos 
oradores dicindo, que viña de Chile coa mesma ilusión que no ano 31 
machou a Hespaña para loitar polas libertades de Galiza. Indica que o 
Estatuto Galego é unha arma psicolóxica para a reconquista da República 
e para os galegos que loitan en Hespaña. Ten un recordo para os que 
formaron parte da Comisión quefixo entrega do Estatuto, ao entonces 
presidente das Cortes señor Martinez Barrio, e que hoxe son mortos por 
que para Franco o ser autonomista é tamen un delicto. Con moi bo acerto, 
sinala que a soberanía non pode tomarse a vontade. Si se ademite a 
vixencia das instituciones republicanas, coa da Constitución hai que 
ademetir a dos Estatutos. "Se dubidamos da legalidade dos trámites 
cumplidos polo réxime republicano encol do noso Estatuto, pomos tamén 
en tea de xuizo a nosa legalidade. 

Di máis adiante que os que non aportan armas para a conquista, 
non queren a conquista, e pide que non lle neguen as ferramentas 
para elo, como tal sería para os galegos a Comisión do Estatuto. (O 
deputado prietista Longueira interrompeu airadamete). 

O señor Picallo contesta: Eu non esquezo aos que me votaron e polo 
que se me votou, e non sei se vostede o ten esquecido. Remata incitando á 
minoría prietista a cumprir co seu deber integrando a Comisión de 
Estatuto. 

Despois do discurso de Picallo, distintas intervencións 
apoiaron a sua posición logrando a conformación da mencionada 
comisión. A cal quedou constituida entre outros coa participación 
do polémico Indalecio Prieto, Manuel Portela Valladares e en repre- 
sentación do grupo galeguista, Elpidio Villaverde. 

Picallo e Castelao, aproveitaran a sua estada en México, para 
contactar cos galeguistas exiliados, e fundar a Irmandade Galega 
neste país. Contando para elo coa colaboración de Elixio 
Rodríguez, Roxelio Rodríguez de Bretaña e Marcial Fernández 
entre outros. A delegación galeguista durante uns días sepárase, xa 
que Castelao diríxese a Nova Iorque para conferenciar co presi- 
dente do Governo basco. 

A presenza de Castelao en Bos Aires e a recente creación do Consello 
de Galiza xenera un importante entusiasmo entre os antifranquistas. Un 
sinfin de actos recordatorios, mítins, asembleas e banquetes realizanse co 
fin de nuclear á colectividade galega. O 28 de xuño de 1946, celébrase en 
Bos Aires, o 10 aniversário do Estatuto de Autonomía. Máis de mil 
persoas deronse cita, nun restaurante do barrio de Retiro. O acto comezou 
baixo a presidencia de Castelao e acompañado polos demais membros do 

Consello de Galiza. Estaban presentes, institucións galegas e represen- 
tantes de nacionalidades irmás. Ao comezar o acto, o Secretario Xeral da 
Federación de Sociedades Galegas, o Señor Alonso Pérez, achegándose a 
Castelao, agasallao cunhafermosa bandeira galega bordada en ouro, para 
que sexa izada en Galiza, o día que recupere a súa liberdade. Castelao 
emocionadojará uso da palabra. 

Femández del Riego visita Bos Aires 

A mediados dos anos cincoenta, comezan a profundizarse as 
relacións entre os intelectuais que residen en Galiza coa emigración 
galega. En 1954 chega Fernández del Riego invitado polo Centro 
Galego. Picallo quen se atopaba pasando unha tempada en Bos 
Aires reúnese con del Riego e o Consello de Galiza. Naquel 
primeiro encontro entre compañeiros, que a guerra civil dividira 
xeográficamente, estaban: Alonso Ríos, Manuel Puente, Rodolfo 
Prada, Perfecto López e Xosé Abraira. A reunión foi sumamente 
interesante, xa que esta, era a primeira oportunidade de debater, 
entre os dous sectores do galeguismo, os seus puntos de vista sobre 
o presente e futuro de Galiza. Del Riego nesta reunión reiterou na 
posición culturalista e posibilista do grupo "Galaxia". 

Picallo dirá despois deste encontro: 

Recoñecemos e respectamos as circunstáncias, duras e difíciles, que 
obrigan aos nosos irmáns da Terra a ser "realistas” e "posibilistas” na orde 
política. Pero non podemos aceptar que nós desenvolvéndonos con libertá 
para aituar dacordo os nosos afáns póliticos a prol da libertade da Patria, 
exeitemos as nosas aituacións, coma si nós vivísemos nas mesmas circuns- 
tancias adversas en que eles viven alá. 

Eles consideran que eiquí perdemos o diñeiro en celebrar efemérides 
inaituales, politicamente: Aniversario do Plebiscito, mártires e homenaxe a 
Castelao político. Comparten a ademiración universal por Castelao artista, 
home de ben e patriota vertical consustanciado historicamente coa sua 
terra, mais consideran a aituación política de Castelao como circunstan- 
cial, aneidótica da súa persoalide. E nós, ademáis das outras facetas da sua 
grandeira vida, queremol-o, ademirámol-o e honoramos a sua memoria, 
como lider e conductor político. 

Nós non facemos dogma intranxibel, das doutriñas políticas de 
castelao, nin dos principios do Estatuto autonómico, nin do orden xurídico 
repúblicano do 36. Nin facemos dos nosos mártires ben amados unfeito 
estático. Ises son para nósfito e referencia histórica, que polo seu valor espi- 
ritualfanse en nós dinámica viva para ollar cara adiante. Nós tampouco 
sabemos como será a saída política do drama liberticida que sofren os pobos 
ibéricos. Pero temos o deber de saber o que quer Galiza nise intre. E de 

loitar políticamente para que Galiza non teña que axeitarse ás circunstan- 
cias senón que sexan as circunstancias as que axeiten ó sentir i-o pensar de 
Galiza. 

1956. 1 Congreso da Emigración Galega 

A constitución do Consello foi un paso moi importante para 
defender os dereitos nacionais de Galiza. Tamén tivo unha desta- 
cada repercusión nese senso a formación de Galeuzca e a constitu- 
ción en varios países do mundo das Irmandades Galegas. Todos os 
xeitos organizativos eran necesários para xuntar forzas contra a 
ditadura. Por iso o Consello lanza a idea de facer un grande 
congreso que xunte aos máis amplos sectores antifranquistas. É así 
como se convoca en Bos Aires nos Salóns do Centro Asturiano o I 
Congreso da Emigración Galega, do 24 ao 31 de xullo 1956. 

Entre os asistentes a este evento, atopábanse. Ramón Suárez 
Picallo, Emilio González, de Nova Iorque; Xerardo Alvarez 
Gallego, e Maximino Matalovos, de Cuba; Marcial Fernández; 
Rodríguez de Bretaña y Francisco Comesaña, de México; Xosé 
Velo, de Venezuela; Lois Tobío y Martínez Casbo de Uruguai. 

O Congreso tiña programas con distintas actividades para- 
lelas, o día 28 de xullo, realizouse no Pazo Galiza, do Centro 
Lucense, un xantar en conmemoración do cen aniversário, do 
Banquete de Conxo. Enrique Pampillón e Carlos Abraira foron os 
estudantes encargados dos brindes, rematando o simbólico 
"Xantar" cos discursos de Xosé Velo, Marcial Fernández, Emilio 
González, Alvarez Gallego, Xoan Martínez Castro e Ramón Suárez 
Picallo. 

Consello de Galiza 

Coa morte de Castelao Antón Alonso Ríos, Ramón Suárez 
Picallo tomará as rendas políticas do Consello de Galiza. 

A distancia xeografica de Bos Aires en relación aos lugares 
onde se decidían os acontecementos do Estado español, facía moi 
difícil este labor. As políticas de negociacións pasaban por México 
ou París. Mentres, as forzas políticas do exilio de ámbito estatal 
creaban distintas alianzas ou frontes políticas antifranquistas. 

Enbe os exiliados galegos residentes en París estaba o republi- 
cano coruñés César Alvajar Diéguez, quen enviou en distintas 
oportunidades ao Consello de Galiza a proposta de nomear a un 
delegado do Consello en París, co obxectivo de incorporar a 
presencia galega nas insbtucións unitarias de resisténcia e difundir 
o pensamento deste organismo galego. As dificultades coas que se 

atopaban eran o illamento do Consello, a incomprensión das forzas 
estatais españolas e a inexisténcia dun partido político galego, xa 
que as Irmandades Galegas creadas despois da decisión de 
Castelao de disolver o Partido Galeguista, non era un partido 
senón un mobimiento patriótico onde estaban as distintas forzas de 
carácter galego. Castelao dicía que en tempos nos que non había 
eleccións non era necesário un partido político. A pesares destes 
argumentos as outras forzas esixían un interlocutor político para a 
integración no "Pacto de París" de onde saiu a Unión de Forzas 
Democráticas, e o Consello Federal Español do Mobimento 
Europeu. 

Nas deliberacións do I Congreso da Emigración Galega deba- 
tiuse a proposta de Alvajar, a cal pola sua trascendéncia foi remi- 
tida ao Consello de Galiza, autorizando a Picallo para que instru- 
mentase os medios para concretala. En distintas cartas entre ambos 
coruñeses, Picallo argumentou, porque había que desestimar a 
posibilidade de que o delegado fora de América ou do rnterior de 
Galiza. Polo cal a proposta de todos os membros do Consello de 
Galiza foi que fose o próprio Alvajar o delegado en Europa. Neste 
debate epistolar diralle Picallo en relación á posibilidade de que 
fora un representante do rnterior de Galiza: 

Agora, o problema é o da persoa que ostentaría a dita representación. 
Non coido que poida ir de Galiza por dúas razóns: 1°- Porque o noso grupo 
de Galiza está traballando marabillosamente na orde intelectual e cultural; 
pero, no que se refire a política están un pouco na lúa; non ademiten "nin 
esto nin aquelo", i-agardan a vel-as vir, n'unha aitatude cuase que de nihi- 
lismo político; é nos necesitamos xentes con aititudes afirmativas e posi- 
tivas, políticamente falando. 

O 28 de febreiro de 1958 coas asinaturas de Suárez Picallo, 
Alonso Ríos e Elpidio Villaverde asinase a acta do Consello de 
Galiza onde se crea a representación galega en París e nomease 
delegado a Cesar Alvajar. A sua misión era representar a Galiza 
ante o governo republicano e os governos no exilio de Euzcadi e 
Catalunya. A própria acta sinala que O Consello prégalle á Irmandade 
Galega que, no seu caraiter de entidade específicamente política e patrió- 
tica, dos galegos, no eisilio, lle conceda ó devandito D. César Alvajar, 
tamén a sua representación, perante os paridos políticos, organizacións 
sindicales no mesmo senso desde París. 

As dificultades impostas polos socialistas en aceptar a repre- 
sentación de Galiza no Pacto de París fixo que Picallo e Alvajar 
cambiaran de táctica deixando temporalmente de presionar e 
centraron os esforzos en mgresar no Consello Federal Español do 

Mobimento Europeu que a fins de 1958 presidía Salvador de 
Madariaga. 

Coa renuncia de Félix Gordón Ordás, o presidente da 
República Martínez Barrios nomeou ao xeneral Emilio Herrera 
presidente do Govemo. A política exterior de Picallo e o eficiente 
labor de Alvajar comezan a dar os resultados que imperiosamente 
Galiza necesita. Coa conformación da nova equipa de Governo é 
nomeado Jesús Canabal coma ministro plenipotenciario do 
Govemo da República para toda a América do Sul. Jesús Canabal 
era un destacado empresario galeguista que residía no Uruguai, o 
seu vencello directo co Consello de Galiza e a súa pertenza á maso- 
nería a cal pertencían Martínez Barrios e o próprio Alvajar facili- 
taron este nomeamento. 

A representación galega foi aceptada definitivamente no 
Consello Federal Español do Mobimento Europeu, nunha reunión 
presidida por Rodolfo Llopis, coa asistencia de Julían Gorkin, inde- 
pendente; Martínez Parera, do PSOE; Pascual Tomás, UGT; Irujo e 
Landáburo, PNV; Maldonado, ARDE; un galego e un catalán do 
interior e Javier Alvajar ( fillo de César Alvajar en representación 
das Irmandades Galegas). 

Posteriormente através dunha xestión realizada por José 
Maldonado presidente de Acción Republicana Democrática 
Española (ARDE), xestionouse a entrada con plenos dereitos na 
Unión de Forzas Democráticas Españolas. 

O 1 de xaneiro de 1962 morre de súpeto en París o presidente 
da República española no exilio, D. Diego Martínez Barrio. 
Inmediatamente asume o seu primeiro vicepresidente, das Cortes 
republicanas, Luis Jiménez de Asúa. O novo presidente encarga a 
Claudio Sánchez Albornoz a tarefa de formar un novo Governo. 
Con estas designaciones nomease un Govemo inconsulto, carente 
de vocación autonomista que levaría ao Govemo republicano ao 
fracaso e a sua posterior desaparición. 

O exilio republicano galego na Venezuela, México e os 

EE.UU. 

Venezuela 

Lonxe da ampla apertura mexicana aos exiliados republi- 
canos, Venezuela limitou inicialmente o ensaio, por recelos ideo- 
lóxicos e relixiosos, aos nacionalistas bascos, por ser profunda- 
mente católicos. A causa da República española non pudo abrirse 
a toda Venezuela coma causa democrática. A nova Constitución 
Nacional venezuelana de xullo de 1936 dicia no seu artígo 32, 2°, 
inciso 6°: 

...se consideran contrarias á independéncia, ao xeito político e á paz 
social da Nazón, as doutrinas comunista e anarquista; e os que as 
proclamen, propaguen ou practiquen serán considerados coma traidores á 
Pátria e castigados conforme ás leis. 2 

Aqueles que chegaban exiliados, ademáis de republicanos 
eran considerados tanto por mexicanos coma por venezuelanos 
simplesmentes: españois, sendo os bascos os únicos que entraban 
cunha identificación nazonal distinta. 

Os galegos deixan de ser españois no exilio cando fundan, 
antes que os cataláns, o 9 de febreiro de 1945 o republicano Lar 
Gallego. Á inauguración aisitiu Rómulo Gallegos quen recordou os 
seus dias de exilio na Galiza e que depois, na súa toma de posesión 
coma presidente en 1948, terá un lugar reservado para os seus 
amigos republicanos. Así, as bandeiras galega, venezuelana e repu- 
blicana serán as únicas que estarán presentes neste Lar, que a dife- 
renza do Centro Gallego e a Casa Galicia terá un ilnico sentimento 
repúblicano. 

Parte importante e presidente deste Lar foi Xosé Velo Mosque- 
ra, se cadra a figura máis relevante do exilio galego republicano 
neste país. Velo Mosquera tiña no Lar a academia Castelao e fora un 
dos impulsores da fusión dos tres centros galegos. Hoxe, na 
Irmandade Galega o colexio Castelao, do cal foi diretor Celso Emilio 
Ferreirio, é herdeiro da académia de Velo. 

Velo receberia na súa casa ao tamén exiliado serodio Xosé 
Sesto que vivirá en Caracas até a súa morte en 1998 e hoxe o seu 
fillo, Farruco Sesto Novás, é viceministro de cultura da Revolución 
Bolivariana. Fundará Velo o DRIL (Directorio Revolucionário 
Ibérico de Liberación) xunto aos galegos Soutomaior, Alberto 
Fernández Mezquita, e o xornalista Julio Formoso co portugués 
Galváo. O DRIL levará a cabo o primeiro secuestro de carácter polí- 
tico dunha nave en altamar, cando secuestran o "Santa Maria" coa 
intención de sublevar ás colónias africanas e chamar a atención do 
mundo verbo as sanguinárias ditaduras de Franco e Salazar. 

Jánio Quadros, presidente do Brasil, asilaría aos secuestra- 
dores, morrendo Velo en Sáo Paulo e Soutomaior volveria a 
Venezuela realizando un labor político intenso en Cambodia, Laos 
e na China. 

En 1945 a Junta Patriótica Revolucionaria presidida por 
Rómulo Betancourt, recoñece á República española coma única 
lexítima para ter representación diplomática na Venezuela. 

O lucense exiliado Jesús Vázquez Gayoso, doutor en Dereito 
pola universidade de Madrid e A Havana foi nomeado cónsul da 
Repúbfica ante as autoridades venezolanas. 

Entre os exiliados galegos temos: 

► Fabián Barros Cela. Nado en 1913 en Vigo. Membro da CNT. 
Cinco anos na cadea despois da guerra. No castelo de 
Montjuich foi testemuña do asasinato de Compayns. 

► José Domínguez Benavides. Nado en Ponteareas. Cónsul da 
República española na Franza (Niza). Contratado en 1941 para 
dirixir un xomal na Venezuela. Casa coa poetisa Ida Gramcko e 
marcha sendo ela diplomática cara Moscova en 1949. Volve 
cando é derrocado Rómulo Gallegos e loita na clandestinidade. 

► Femando Cuenca. Vigo 1918. Capitán republicano. Presenciou 
as negociacións de rendición notificandoas ás forzas na estrada 
de Estremadura. Agachado en Madrid fuxe a México e en 1947 
chega a Venezuela. 

► Juan Cuenca Estevas. Ourense 1914. Milita nas Juventudes 
Socialistas. Realiza traballos de intelixencia. Condenado a morte. 
Fuxe e chega a Venezuela en 1952. Abre a libraria "Europa". 

► Maria Teresa Cuenca de Tejero. Vigo 1913. Secretária de 
Indalecio Prieto e do ministro do Aire Hidalgo de Cisneros. 
Reclamada radialmente polo réxime de Franco fuxe a Franza 
en 1940 e posteriormente chega a Venezuela. A desaparición 
por parte da policia do seu fillo fixo dela unha figura pública. 
Traballaba no IVSS coma secretária e moraba na urbanización 
Los Caobos. O su fillo, Alejandro, nado en 1940, chega a 
Venezuela en 1957. Militante da Juventud Comunista, en 1967 
é detido nunha rúa céntrica polo Servizo de Intelixéncia das 
Forzas Armadas. É desaparecido e presumibelmente morto 
por mor das torturas. 

► Angel Feijoo. Nado en Tamalexos, Ourense, 1914. Fuxe o 10 
de agosto de 1936. Defido en Portugal volve fuxir e permenece 
agachado 13 meses. Con identidade falsa chega a Venezuela. 
Perteneció a Acción Republicana Democrática Española e foi 
presidente da Irmandade Galega. 

► Mario Granell, nado en A Coruña. Fuxe nun barco de pesca 
cara Franza. Pintor. "Estampas amargas; vivencias de una 
guerra civil". Morrre en Vigo en 1991. 

► Joaquín Insua. A Coruña, 1920. Combate até o final da 
guerra. Colabora coa resisténcia e fuxe en febreiro de 1942 cara 
México e en decembro do mesmo ano cara Venezuela. 

► Leoncio Jaso-Roldán, Vigo, 1903. Chega en 1939, médico da 
sección de cardioloxia. Traballa con José Sánchez-Covisa. 

► José Pardo Gayoso, A Coruña, 1902, médico pediatra. 
Contratado en 1939. Subdirector de Hixiene Matemo-Infantil 
da Dirección de Sanidade da II República. 

> Isolino López García, nado o 6 de xaneiro de 1886. Masón, 
chega a Venezuela dende Cuba, foi bibliotecário da Biblioteca 
da Irmandade Galega de Venezuela. 

> Alberto de Paz y Mateos. Fuxe a Franza en 1939. Campo de 
concentración de Argelés sur Mer. Trata en Madrid a Alberti, 
Bergamín, Buñuel, Dalí... República Dominicana até 1945 
cando chega a Venezuela. Pai do teatro venezuelano. 

> Alberto Puente García. A Coruña 1918. Militante comunista. 
Tenente de metralladores na Fronte de Teruel. Internado nun 
campo de concentración. Dehdo en A Coruña e ferido de bala 
cando tentaba escapar en 1941. Condenado a morte, a sua 
pena é comutada por 30 anos. Sae baixo vixiláncia e fuxe cara 
Franza. Mmbro do Comité Central do Partido Comunista de 
España en París. Organiza aos obreiros españois en Bélxica, 
Países Baixos, Alemaña e Suiza. Marcha a Venezuela en 1968 
coma apátrida casado coa psicóloga venezuelana Ilena 
Recagno. 

> Alberto Fernández Mezquita. Sindicalista, militante do 
POLJM. Tenta fuxir coa súa noiva, a pintora Maruja Mallo e 
son detidos na fronteira portuguesa. Detido e torturado este 
xornalista fuxe a Venezuela na década dos 40 grazas a súa 
amizade co político venezuelano Gonzalo Barrios. En 1948, no 
golpe de Estado a Rómulo Gallegos e o primeiro detido no 
pazo presidencial de Miraflores, onde traballaba, polos mili- 
tares debido a súa condición de perigosidade por ser exiliado 
republicano. Marcha cara o exilio en Cuba, onde coñece ao que 
despois seria gran amigo seu Simón Alberto Consalvi, e 
volven a Venezuela en 1958. Desenvolvese na embaixada 
venezuelana en Belgrado entre os anos 1962-1965 co embai- 
xador Simón Alberto Consalvi. Mezquita é curmán do xoma- 
lista Augusto Assía co que manterá relación epistolar. 

> José Mosqueira Manso: capitán republicano da mariña 
mercante. Fuxe en 1937 cara Dominicana e chega a Venezuela 
en 1941. Aparece na novela de Cela "La Catira". 

> Mario Granell, pintor. Erroneamente se di del nos manuais 
sobre o exilio que foi profesor de literatura en Nova Iorque. 
Nunca estivo nos Estados Unidos. Fuxido a Franza nun barco 
de pesca dende A Coruña, viviu os derradeiros anos da súa 
vida en Vigo. 

> Manuel Gallego González "Manolo Gallego". Nado en Incio, 
Lugo, foi comisário da defénsa antiaérea no Ebro e Catalunya. 
Ascendido a comisário de Brigada por méritos de guerra. 
Internado nun campo de concentración francés foi o secretário 
xeral do Partido Comunista de España na Venezuela até a sua 

morte. O seu sobriño, co mesmo nome, permaneceu dous anos 
exiliado no Uruguai debido a un atentado á Fosforera (fábrica 
de mistos( do que foi culpado (sen probas) Manolo Gallego, 
recaíndo toda a responsabilidad no seu sobriño que tivo que 
asilarse na República Oriental do Uruguai. 

► Manuel Rodríguez Pérez, guerrillerio durante a posguerra. 
Nado en Cabanas chega a Venezuela dende Franza en 1946. 

► Pepe Velo, nado o 21 de abril de 1916 en Celanova o seu pai 
fora o alcalde Lino Velo Castiñeiras. Fuxe a meiados da década 
dos 40 a Portugal, e de Lisboa viaxa a Nova Iorque e dista 
cidade vai a Venezuela. Presidente do Lar e representante dos 
galegos no I Congreso da Emigración Galega, Bos Aires 1956. 
Director e fundador do DRIL (Directorio Revolucionário 
Ibérico de Liberación) realiza con Sotomayor e os fillos de 
ambos, Victor e Federico, o primeiro secuestro dun barco con 
fins políticos: O secuestro do barco portugués Santa Maria. 
Morre en Sáo Paulo. 

► José Femando Fernández Vázquez, Comandante Soutoma- 
yor, nado na Pobra do Caramiñal en 1904. Escritor, militar, 
loitou no maquis durante a invasión alemá a Franza. 
Agregado naval na embaixada republicana en París polo PCE. 
Chega a Venezuela en 1948. Secuestra o Santa Maria. Viaxa 
por Cambodia, China e Laos. Escritor prolífico sobre temas 
que van desde interpretacións do marxismo até vivécias 
persoais. 

México 

Chegou cargado de nenos o "Mexique", en xuño de 1937 a 
Veracruz. Estes "nenos de Morelia" foron pronto coñecidos por 
mor do coro que fundaran. 

O SERE (Servizo de Evacuación de Republicanos Españois) 
comezou a elaborar coa embaixada mexicana listaxes en París de 
persoas a evacuar. Este servizo, por encargo de Negrín, estaba 
baixo a dirección do que despois se exiliaria en México o ponteve- 
drés Bibiano Femández Osorio-Tafall. 

O 13 de xuño 1939 chegaba de Franza ao porto de Veracruz o 
Sinaia, ponto de inicio da chegada de exiliados republicanos a 
México. O Sinaia partiu do porto de Séte con 1.620 refuxiados dos 
campos de concentración franceses. Destes, 81 eran galegos, como 
Lorenzo Varela. 

Entre estes 81 refuxiados galegos o méxicano Héctor García 
lembra aos irmáns Julio, Francisco e Cándido Souza fotografos e 
fundadores anos despois da axéncia gráfica máis importante de 
Latinoamérica: "Por fin: españois que non viñan a conquistar. 

torturar e explotar, rnsultar, roubar, enganar; eran brancos, louros, 
de ollos azuis, falaban español con 'zeta' e chegaron a Veracruz por 
barco. Non se fixeron adourar e menos temer. Homes de carne e 
óso, españois, pero non gachupines". 3 

O presidente republicano Juan Negrín agardaba no peirao aos 
republicanos exiliados. 

México, grazas ao seu presidente Lázaro Cárdenas, foi o 
primeiro lugar onde puderon chegar os refuxiados dende unha 
Franza que entraba en guerra e un mundo hostil que non quería 
saber ren de "roxos altamente perigosos". 

Chega despois o Ipanema no que vai Rogelio Rodríguez de 
Bretaña, o xornalista radiofónico de máis sona en Mexico, comba- 
tente no Batallón Galego de Enrique Lister, Elixio Rodríguez, o 
aviador e autor do libro de memorias "Matádeo mañá", Serafín 
Ferro o poeta a quen Guerra da Cal e Luis Cernuda dedicaran 
poemas, Andrés Valín. Outra vez o Mexique, o Nyasa, o Santo 
Domingo e o vapor Cuba. 

A pegada da emigración galega en México ten un valor 
cultural e político de carácter, ás veces, individual e outras de 
carácter coleitivo. A chegada dos exiliados galegos a México xa 
existía o Orfeón Gallego fundado en 1911 e a Unión Cultural 
Galega. Estes fundan o Centro Gallego de México, proxectado en 1939 
e constituído o 19 de novembro de 1948. 

Vieiros revista de la Galicia infinita y universal (1959-1968) 

Mención especial merece a revista Vieiros dos exiliados 
galegos en México. Editada polo Patronato de Cultura Gallega de 
México. O seu diretor foi Luis Soto Fernández, Carlos Velo e 
Florencio Delgado Gurriarán. Arturo Souto no asesoramento artís- 
tico e Juan López e Lis Soto coma tradutores dunha revista escrita 
na súa totalidade en idioma galego. 

"Cancioneiro da loita galega", 1943, foi publicado polo Partido 
Galeguista en México, baixo o denominador comun do naciona- 
lismo galego e a loita contra a dictadura franquista. Responsábel da 
edición foi Florencio Delgado. 

Exiliados galegos en México 

Foron miles os galegos exiliados. Santiago Genovés, Ourense 
1923, antropólogo físico. Lorenzo García Méndez, A Coruña, 1901, 
técnico do Banco de España. 

► O violinista ferrolán Jesús Dopico Barreiro, considerado 

coma un dos máis importantes músicos da liistória de Galiza. 

O pontevedrés, 1913, Julio Sanz Sáinz, fundou a editorial 

Labor Mexicana, director xeral de edicións en español de Mac 
Graw Hill. 

► Pedro Martul Rey, de Rodeiro, 1909, director do Instituto 
Hispano-Mexicano Ruiz de Alarcón. 

► Arturo Souto Alabarce, fillo do pintor Arturo Souto. Biologo 
e literato. Escritor prolífico. Nos anos 80 volveu a España. 
Estivo un mes, retornou a México e non volveu máis. O 
ferrolán, 1928, Victor Rico Galán, poeta, ensaísta e o su irmán, 
1929, Femando, filósofo, editor, traballou tamén coma xefe no 
Instituto Cubano del Libro de 1966 a 1972. 

► Laureano Poza Juncal, pontevedrés, químico. Investigador 
brillante de la urotropina e o gluconato. 

► O santiagués. 1908, José Seijo García, esposo da escritora e 
xornalista Concha Castroviejo. Benjamín Balboa, subsecretário 
de Marina. Enrique Varela Castro, o xenro de Xasares Quiroga. 

► O coronel de enxeñeiros Ramón Valencia. 

► Concepción Alvarez Pazo, mestra en Pontevedra. José 
Vieitez de Soto, mestre nacional. 

► Manuel Venerando Portela, membro da redacción da revista 
"Saudade". Adolfo Vázquez Humasqué, diretor xeral do 
Instituto de Reforma Agraria da República española. 

► O arquitecto coruñés José Caridad Mateo, constmiu casas, 
fábricas, laboratórios e as bóvedas do Centro Galego de México. 

► Hermenegildo Losada, médico. Antonio Femández Camicero, 
médico, membro de FOARE (Federación de Organismos de 
Axuda aos Republicanos Españois). 

► Antonina Fernández Armesto, A Mezquita, 1908. Unha das 
primeiras mulleres farmaceuticas en Santiago. 

► José Bernárdez Gómez, redondelán, 1924 Fundador do 
servizo cirúrxico da clínica N°8 e despois xefe da mesma. 

► O fillo do poeta Ramón Cabanillas. Ramiro Isla Couto, María 
Luisa Viqueira, filla de Xoán Vicente Viqueira. Traballou no 
prográma radiofónico "La hora de Galicia". 

► Luis Soto, abandona a República con Castelao en 1938. Funda 
o Patronato de Cultura Galega de México, do que sería secre- 
tário xeral. Fundador da UPG. En 1976 sae da UPG e funda o 
Partido Gallego del Proletariado e máis tarde Galicia Ceibe. 

► Rafael Dieste quen entre 1953 e 1954 traballará nas aulas no 
Instituto Tecnológico de Monterrey. 

► Uxío Souto, escultor e pintor de Cuntis. Arturo Souto, ponte- 
vedra, 1902. 

► A editorial Fondo de Cultura Económica, fundada por repu- 
blicanos españois contou entre un dos seus mási grandes 
tradutores co galego Wenceslao Roces. Tradutor ao español 

dende o alemán e o ruso de obras políticas e filosóficas do 
pensamento universal nunca antes verquidas á língua galega. 

► Alejandro Finisterre, funda a revista Ecuador 0°, 0',0" que 
traslada a México en 1956. 

► O cineasta vigués, 1935, Demetrio Bilbatúa Rodríguez. 

► Bibiano Fernández Osorio-Tafall. Rematou a guerra coma 
comisario xeral do exército da República. Presidente do comité 
central do Estatuto de Autonomía de Galiza. No exilio foi 
funcionário da ONU através do mundo e profesor universi- 
tário en México. 

► Carlos Velo, 1909, Cartelle, Ourense. Xunto a Buñuel foi o 
cineasta estranxeiro máis importante. Delegado do Consello 
de Galiza en México, funda o Patronato de Cultura Galega, na 
fundación da Unión do Povo Galego e realiza o seu primeiro 
número "Terra e tempo". 

O exilio galego nos Estados Unidos 

Antecedentes: 

Foran dende os Estados Unidos a Brigada Abraham Lincoln a 
loitar pola liberdade e legalidade da II República española. Non só 
os Estados Unidos foran lugar de refuxio para milleiros de 
exiliados republicanos, senón que foi a pedra angular dunha 
posíbel política de illamento do réxime ditatorial de Franco á caida 
dos réximes feixista e nacionalsocialista na Itália e na Alemaña 
respectivamente. 

Acabada a guerra civil, os EE.UU recebiron, entre moitos 
outros, á delegación basca encabezada por Galíndez. A relación do 
Governo basco no exilio co nortamericano para aqueles datas 
reflicte a especial situación dos exiliados republicanos e as circuns- 
táncias históricas de ambos lados. 

Para o ano 1939, o ditador español Francisco Franco Bahamon- 
de era un inimigo en potencia. Franco coa sua política de alianzas 
cos réximes totalitários enfrontábase abertamente ás democrácias 
occidentaís, Franza, Grande Bretaña. . . Estados Unidos. 

O desenvolvemento da guerra, e a alianza entre os EE.UU. e 
a Unión Soviética para rematar coa agresión alemá e italiana, 
osixenaba a esperanza dunha derrota do feixismo, e polo tanto do 
franquismo através das potencias aliadas occidentais democrá- 
ticas. 

Esta derrota futura restabeleceria o réxime democrático e a 
República no Estado español. O Governo basco no exilio francés 
recebiu cartos do norteamericano e mantiña as esperanzas abertas 
dos bascos e galegos no exilio cara as súas circunstáncias e o 
termino do exilio. 

O desenlace da caida dos réximes totalitários foi a guerra fría e 
a búsqueda do Govemo norteamericano de "amigos fiábeis" contra 
o comunismo intemacional. A aperta entre Franco e Eisenhower en 
1956 asasinou o soño de esperanza dos demócratas republicanos 
españois ao longo do mundo e rachou as relacións de amozade 
entre o Governo norteamericano e as diversas representacións 
republicanas ao longo do mundo. 

Un comunista aparecía entre calquera sospeitoso de non loitar 
abertamente a prol das ideas de extrema dereita desa longa "caza 
de bruxas" no que se converteu os EE.UU do macartismo. 

O exilio neoiorquino 

Existia en Nova Iorque unha das colonias galegas antifeisxista 
e antifranquista máis militánte. En 1936 constitúe a Fronte Popular 
Antifeixista Galega, concentrada na axuda á República e aos perso- 
eiros galegos que loitaban a prol da legalidade do Estatuto de 
Autonomia de Galiza. Esta Fronte, agmpou no seu seo a todas as 
sociedades españolas de Nova Iorque. 

En 1938 a Fronte Popular Antifeixista Galega unvita aos depu- 
tados galegos Castelao, Picallo e Osorio-Tafall para que fixesen 
propaganda dentro dos Estados Unidos a prol da II República 
española en varios estados da Unión. Os galegos dos Estados 
Unidos axudaron con personal médico e sanitário. Diñeiro e 
fletaron varios buques para levar refugiados españois a Santo 
Domingo, México e Chile. 

No ano de 1940 a sede da Fronte Popular Antifeixista Galega é 
vítima dun incéndio, e mudase a 119-125 East llth Street co nome 
de Casa Galicia de Nova Iorque. Encontrábanse na cidade resi- 
dindo Castelao, que agasallara á colonia co seu óleo dunha muller 
cunha fouce e unha estrela, o historiador Emilio González López e 
Basilio Alvarez que remataria os seus dias en Tampa, Florida. 

Marcha Castelao cara á Arxentina despois duns meses de 
exilio nos EE.UU. A sua tradutora, moito despois será delatada 
coma unha espía do FBI. Castelao realiza os seus sonados debuxos 
de negros de Harlem e Brooklin. As suas chinesas neoyorquinas 
son da mesma época. 

► O poeta ferrolán Guerra da Cal, membro das Milicias 
Gallegas, colaborador de Nova Galiza e combatente na fronte 
de Toledo. Doutor pola universidade de Columbia e profesor 
da de Nova Iorque. A primeira tese nos EE.UU. verbo litera- 
tura portuguesa foi feita por el. O profesor Ramón Martínez 
López, o amigo de Borges que segundo el sufría dun so defecto 
"ser tan nacionalista". 

► José Rubia Barcia Emilio Gónzalez López, Otero Espasadín 
Xerardo Álvarez Gallego foron algúns dos persoeiros máis 
importantes exiliados nos EE.UU. 

► O músico, pintor e literato Eugenio Fernández Granell, 
membro do POUM. O pintor pontevedrés Jorge Castillo, 1933, 
Traballou para o Centro de Gravado Contemporáneo de 
Xenévra, realizando perto de 300 augafortes e litografías. 
Expón en 1970 na National Galerie de Berlín. A súa obra está 
en museos tan importantes coma o Guggenheim de Nova 
Iorque. 

O exilio galego no Rio da Prata (A Arxentina e o Uruguai) 

Galiza non pudo celebrar en 1937 o I Centenário do nacemento 
de Rosalía, foi Arxentina en 1939 quen o faría. Este dado, pequeño, 
relevante e irrelevante asemade, indica quen levou o facho da gale- 
guidade dende neste século XX que pasou. 

Galiza, tal como a coñecemos hoxe, seria impensábel sen a 
Arxentina e sen Cuba. Galiza debe moito a estes dous países latino- 
americanos. Sen Cuba e sen a Arxentina, Galiza non tería moitos 
dos signos próprios coma nazón, coma país que que pervivira 
como unidade diferenciada. 

En Estado de desenvolvemento perviviu a cultura galega na 
outra beira do océano. Cando no ano de 1950 aparece a primeira 
editorial de libros en galego en Galiza, Galaxia, a Arxentina ía anos 
luz no cultivo e desenvolvemento da cultura galega através de 
editoriais, de programas de rádio, de teatro, pintura, arte. 

Abertamente, a emigración galega na Arxentina participara no 
desenvolvemento político da República española coa partícipación 
dos deputados elexidos pola emigración coma Antón Alonso Ríos 
e Suárez Picallo. 

A obra cultural do exilio galego na Argentina 

► Editorial As Burgas (1944). Fundada polo Centro Ourensán 
de Bos Aires a intención da editorial, a razón do seu nace- 
mento, foi levar ao prelo a primeira edición do Sempre en Galiza 
de Castelao, edición, ademáis, que estívo ao seu cuidado. 

► Editorial Alborada (1939). Fundada pola Federación de 
Sociedades Gallegas, asociación galeguista fundada en 1921. 
Nesta editorial publicara Plácido Castro, Luís Tobío e Florencio 
Delgado Gurriarán "Poesía inglesa e francesa vertída ao galego". 

► A Central Galega de Axuda ao Frente Popular Español 
(adscrita á Federación de Sociedades Gallegas) fixera a 
primeira publicación en 1939 co gallo do primeiro centenário 
do nacemento da poeta co libro "Cantares Gallegos". 

► Editorial Atlántida (1942). Dirixia a colección Oro da edito- 
rial Rafael Dieste e a sua dona Carmen Múñoz. Nesta colec- 
ción escribirán exiliados de todo o Estado español, e máis 
tarde inteletuais arxentinos reprimidos polo Governo de 
Perón. 

► Editorial Botella al Mar (1947). Luis Seoane e Arturo 
Cuadrado foron os responsábeis desta editorial. Especializada 
no mellor da literatura universal, o seu derradeiro libro, La 
noche espera a¡ alba, apareceu en 1971. 

► Editorial Citania (1957). Baixo a dirección de Luis Seoane 
naceu esta editorial. O obxectivo primordial foi "engrandecer o 
nome de Galiza nas repúblicas americanas"". Dividida en cinco 
seccións, Mestre Mateo, Martín Sarmiento, Herba de namorar, 
Idacio e Dolmen de Dombate, Citania publicou libros a Isaac 
Díaz Pardo, Midas, o ángulo de pedra; Blanco Amor, A esmorga ; 
Emilio González López, La insumisión gallega: mártires y rebeldes; 
Ánxel Fole, Pauto do demo; e a redición de Rafael Dieste de A 
fiestra valdeira. Esta mesma editorial, na colección Idacio, publi- 
cara dúas obras ao exiliado galego José Mosqueira Manso, La 
cuna gallega de Cristóbal Colón e Las tortugas del Orinoco. 

► Editorial Emecé (1939). A obra cultural do exilio republicano 
galego na Arxentma non estivo nin reducida nin cinguida aos 
centro galegos que existían dende 1879, coma o Centro Gallego de 
Bos Aires ou o de Montevideo.En 1939 o exiliado Medina, crea 
xunto ao galego Alvaro de las Casa a Editorial Emecé. O nome da 
editorial ten a sua orixe nas iniciais dos apelidos dos dous funda- 
dores. Luis Seoane e Arturo Cuadrado apoiaron inicialmente á 
editorial, até 1943 cando Seoane retirase debido á publicadón durn 
libro do embaixador franquista na Arxentina pola editorial. 

► Editorial Follas Novas (1957). Anisia Miranda e Xosé Neira 
Vilas foron os fundadores desta editorial-libraria que manti- 
veron baixo a sua dirección até 1961 cando marchan cara 
Cuba. Entre os libros publicados, que nim principio pasou con 
moi pouca glória, está Memorias dun neno labrego de Neira 
Vilas, que co paso do tempo chegaria a ser o libro máis 
vendido da história da literatura galega. 

► Ediciones Galicia, do Centro Galego de Bos Aires (1950). Se 
cadra a editorial con máis títulos publicados. Publicou a 
segunda edición do Sempre en Galiza, en formato pequeno 
debido á proibición para a sua distribución na Galiza. 

► Editorial Nós (1949). Esta editorial, obra do filántropo galego 
Manuel Ponte protector do exilio humano procedente da 
guerra civil, fundouse coa única finalidade de editar o libro As 
cruces de pedra na Galiza. Castelao foi axudado, en todas as súas 

necesidades por este home igual de xigante moralmente que 
Castelao, que ían dende a compra da sua residéncia na rua 
"general Belgrano" até os máis mí nim os requerementos. Igual 
trato, depois da morte de Castelao, recebiu a sua viúva 
Virxinia Pereira. 

► Editorial Nova (1942). Luis Seoane e Arturo Cuadrado, o 
primeiro coma fundador e o segundo coma colaborador, traba- 
llaron nesta editorial despois de romper relacións coa editorial 
Emecé. A súa andaina foi de seis anos. 

► As revistas Correo Literario (1943-1945), Galeuzca (1945-1946), 
Galicia emigrante (1954-1958). 

O labor cultural da colectividade galega na Arxentina é impre- 
sionante e aína descoñecida na súa verdadeira envergadura. 

O exilio 

Ao remate da guerra civil española, centos de milleiros de 
refuxiados ocupaban os campos de concentración de Franza. O 
Governo francés pedirá á sociedade internacional, e máis especial- 
mente á Latinoamerica, a acollida do meirande mirnero de persoas 
nos países da América do Sul e "inspirándose nas tradicións de 
hospitalidade intimamente unidas á doutrina internacional do 
Novo Mundo". 

A capacidade de absorción deste continxente de refuxiados 
políticos republicanos, víase limitada polas normas limitativas da 
entrada de inmigrantes á meirande parte dos países da América 
Latina, e pola falla dunha política migratoria que coñecese das 
necesidades técnicas no ámbito laboral, ou incluso do necesário 
equilibrio racial tanto nos Estados Unidos coma na América Latina. 

O exilio galego republicano, é unha história, aínda por contar. 
A sua pegada de presencia nos paísese de acollida e a sua pegada 
de ausencia en Galiza e palpábel. 

O dereito á memoria, como diciamos no limiar desta ponéncia, 
debe ser un dos dereitos fundamentais do ser humano, non para 
repetir o pasado, senón para evitar que se repita; non para que os 
vivos sexamos ventrilocuos dos mortos, senón para que sexamos 
capaces de falar con voces non condeadas ao eco perpétuo da estú- 
pidez e a desgraza. 

Notas 

'Galeano, Patas Arriba. La escuela del mundo al revés. Madrid, Siglo XXI, p.216. 
2 Constitución da República de Venezuela, 1936. 

Fontes e Bibliografia 
Fontes orais : 

Manuel Ponte Regueira "Duende". 

Alberto Puente García 

Simón Alberto Consalvi 

Rafael Uzcátegui 

Federico Femández Ackermann 

Lois Pérez Leira 

Xulio Formoso 

Eliseo Montes 

Benxamín Dapena 

Manuel Alvarez Quiroga 

Eduardo Meilán 

Xesiís López 

Gonzalo Gómez Caridad 

Heana Recagno 

Maripaz Matxain 

Familiares de José Mosqueira Manso (Corme) 

Oliva Fernández, filla de Mario Granell 

Farruco Sesto Novás 

Xosé Sesto López 

Manuel Sesto López 

Vasco Szinetar 

Xosé Estevez 

Óscar Noya 

Dulce María de Gallego, viúva de Manuel Gallego. 

Jovita Velo (viúva de Pepe Velo) 

Lino Velo 
Karmele Leizaola 
Fontes Documentais: 

Arquivo da Irmandade Galega de Venezuela 

Arquivo da Casa de España 

Arquivo do Caracas Eusko Etxea 

Arquivo do Centre Catalá de Caracas 

Arquivo de Manuel Alvarez Quiroga 

Arquivo de Simón Alberto Consalvi 

Arquivo do ministério venezuelano de Relacións Exteriores 

Arquivo de Últimas Noticias 

Arquivo de E1 Nacional 

Arquivo de E1 Universal 

Biblioteca Nacional de Venezuela 

Biblioteca de la Univerdidad Central de Venezuela 

Fontes hemerográficas 

Xomais: 

EI Nacional 

El Universal 

Últimas Noticias 

Crítica 

Magazine Español 

Revistas: 

Momento 

Élite 

Bohemia 

Bibliografía 

Constitución de los Estados Unidos de Venezuela, 1936. 

Fernández Santander, Carlos. EI exilio gallego de la guerra 
civil, Biblioteca del exilio. Edicios do Castro, 2002. 

Galeano Eduardo. Patas Arriba. La escuela del mundo al revés. 
Madrid, Siglo XXI, p.216 

Marqués Sureda, Salomó e Martín Frechilla, Juan José. La 
labor educativa de los exiliados españoles en Venezuela. Universidad 
Central de Venezuela, 2002. 

Sanz, Víctor. El exilio español en Venezuela, Vol I e II. Ediciones 
de la Casa de España y José Agustín Catalá. Caracas, 1995. 

